-----------------------------------------------------------------------
  11. ฐานะการเงินและผลการดำเนินงาน

  -----------------------------------------------------------------------

1.  ข้อมูลทางการเงินโดยสรุป ของบริษัท เพรซิเดนท์ เบเกอรี่ จำกัด (มหาชน)

  งบแสดงฐานะการเงินตามวิธีส่วนได้เสีย

[TABLE]

  ( หน่วย : ล้านบาท )

  []

  งบแสดงฐานะการเงินตามวิธีส่วนได้เสีย(ต่อ)

[TABLE]

  ( หน่วย : ล้านบาท )

[]

  งบกำไรขาดทุนเบ็ดเสร็จตามวิธีส่วนได้เสีย

(หน่วย : ล้านบาท)

[]

  งบกระแสเงินสดตามวิธีส่วนได้เสีย

  (หน่วย : ล้านบาท)

[]

  งบกระแสเงินสดตามวิธีส่วนได้เสีย (ต่อ)

  (หน่วย : ล้านบาท)

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

  []

2.  คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมา

ในปี 2554 บริษัทได้มีการเพิ่มสายการผลิต ที่โรงงานบางชัน
ทำให้บริษัทสามารถวางจำหน่ายสินค้าและพัฒนาสินค้าใหม่ออกสู่ตลาด
ส่งผลให้สินค้าหลักของบริษัททำยอดขายเพิ่มขึ้น โดยเฉพาะ ขนมปังแผ่น ขนมปังสอดไส้
และเดลี่แซนด์วิชและจากสถานการณ์น้ำท่วมเมื่อช่วงปลายปี
ซึ่งมีผลกระทบต่อบริษัทบ้างในด้านการขนส่งสินค้าไปจำหน่ายให้แก่ลูกค้า แต่ด้วยโรงงานทั้ง 2
แห่งน้ำท่วมเพียงบริเวณรอบนอก บริษัทจึงสามารถผลิตและจำหน่ายสินค้าได้อย่างต่อเนื่อง
ประกอบกับสินค้าของบริษัทเป็นสินค้าที่สะดวกต่อการบริโภคจึงทำให้เป็นที่ต้องการอย่างมาก
มีผลให้ยอดขายเพิ่มสูงขึ้น ซึ่งผลการดำเนินงานสำหรับปี 2554 บริษัทมีรายได้รวมทั้งสิ้น 5,556.12
ล้านบาท เพิ่มขึ้นจากปี 2553 ร้อยละ 20.44 และมีกำไรสุทธิ 824.09 ล้านบาท เพิ่มขึ้นจากปี
2553 ร้อยละ 33.61 โดยมีสาระสำคัญสรุปได้ดังนี้

รายได้จากการขาย

รายได้จากขายของบริษัท ในปี 2554 มีจำนวน 5,534.20 ล้านบาท เพิ่มขึ้นจากปี 2553 จำนวน
937.81ล้านบาท หรือคิดเป็นอัตราเติบโตร้อยละ 20.40
เนื่องจากการปรับขึ้นราคาสินค้าหลักบางรายการ
และจากการติดตั้งสายการผลิตเพิ่มที่โรงงานบางชัน เมื่อไตรมาสที่ 2
ทำให้มีปริมาณสินค้าออกสู่ตลาดมากขึ้นและสามารถรองรับความต้องการของผู้บริโภคได้มากขึ้น

เมื่อแยกวิเคราะห์ยอดขายตามประเภทสินค้า โดยเปรียบเทียบกับปีก่อน
พบว่าสินค้าในธุรกิจเบเกอรี่ค้าส่ง ได้แก่ ขนมปังชนิดแผ่น
ขนมปังสำหรับแฮมเบอร์เกอร์และสำหรับฮอทดอก และขนมปังพร้อมทาน มีสัดส่วนยอดขายร้อยละ
91.60 ของรายได้จากการขาย เพิ่มขึ้นร้อยละ 21.02 ธุรกิจเบเกอรี่ค้าปลีก
มีสัดส่วนยอดขายร้อยละ 2.66 เพิ่มขึ้นร้อยละ 4.54 ธุรกิจฟาสต์ฟู้ด และร้านอาหาร
มีสัดส่วนยอดขายร้อยละ 5.75 ของรายได้จากการขาย เพิ่มขึ้นร้อยละ 19.58

รายได้อื่นในปี 2554 มีจำนวน 21.92 ล้านบาท เพิ่มขึ้นจากปี 2553 จำนวน 5.16 ล้านบาท
สาเหตุหลักมาจากบริษัทมีเงินฝากเพิ่มขึ้น จึงมีรายได้จากดอกเบี้ยเงินฝากเพิ่ม
ส่วนหนึ่งมาจากรายได้จากการจำหน่ายทรัพย์สินเก่าที่หมดอายุการใช้งานและเสื่อมสภาพ
และจากรายได้เบ็ดเตล็ดอื่น ๆ

ต้นทุนขาย

ต้นทุนขายของบริษัท ในปี 2554 มีจำนวน 3,422.99 ล้านบาท เพิ่มขึ้นจากปี 2553 จำนวน
618.85 ล้านบาท หรือเพิ่มขึ้นร้อยละ 22.07 ซึ่งผันแปรตามยอดขายที่เพิ่มขึ้น
และวัตถุดิบหลักที่ใช้ในการผลิตได้ปรับราคาสูงขึ้นตั้งแต่ปลายปี 2553
เมื่อเทียบสัดส่วนต้นทุนขายต่อรายได้จากการขายอยู่ที่ร้อยละ 61.85 ทำให้มีอัตรากำไรขั้นต้น
ร้อยละ 38.15 ลดลงจากปีก่อนซึ่งอยู่ที่ร้อยละ 38.99 อย่างไรก็ตาม
บริษัทยังคงรักษาไว้ซึ่งคุณภาพและมาตรฐานของผลิตภัณฑ์ รวมถึงความสดใหม่เสมอ

ค่าใช้จ่ายในการขายและบริหาร

ปี 2554 ค่าใช้จ่ายในการขาย เท่ากับ 690.89 ล้านบาท ค่าใช้จ่ายในการบริหาร เท่ากับ
502.79 ล้านบาท เพิ่มขึ้นจากปี 2553 จำนวน 72.64 ล้านบาท และ 60.9 ล้านบาท ตามลำดับ
หรือ เพิ่มขึ้นร้อยละ 11.75 และ 13.78 ตามลำดับ
ค่าใช้จ่ายที่เพิ่มส่วนใหญ่เกี่ยวกับค่าตอบแทนพนักงานที่ผันแปรตามยอดขาย
ค่าใช้จ่ายในการจัดส่งสินค้า และค่าโฆษณาส่งเสริมการขาย อย่างไรก็ดี บริษัทได้ควบคุมค่าใช้จ่าย
เพื่อให้การบริหารงานเป็นไปอย่างมีประสิทธิภาพยิ่งขึ้น

กำไรสุทธิ

สำหรับปีสิ้นสุดวันที่ 31 ธันวาคม 2554 บริษัทมีกำไรสุทธิ 824.09 ล้านบาท เพิ่มขึ้นจากปี 2553
207.29 ล้านบาท หรือเพิ่มขึ้นร้อยละ 33.61 มีผลมาจากรายได้จากการขาย
และรายได้อื่นที่เพิ่มสูงขึ้น อัตรากำไรสุทธิของบริษัทอยู่ที่ร้อยละ 14.83 ของรายได้รวม
และมีกำไรต่อหุ้นขั้นพื้นฐาน 1.83 บาท

อัตราผลตอบแทนผู้ถือหุ้น

อัตราผลตอบแทนผู้ถือหุ้น ในปี 2554 อยู่ที่ร้อยละ 28.06 เพิ่มขึ้นจากปี 2553
เนื่องจากกำไรสุทธิสูงขึ้น โดยในปี 2554 บริษัทมีเงินปันผลจ่ายจำนวน 343.35 ล้านบาท
จ่ายจากผลการดำเนินงานครึ่งปีหลังของปี 2553 (1 กรกฎาคม 2553 – 31 ธันวาคม 2553)
จำนวน 176.85 ล้านบาท และเงินปันผลระหว่างกาลสำหรับปี 2554 (1 มกราคม 2554 – 30
มิถุนายน 2554) จำนวน 166.50 ล้านบาท เมื่อเปรียบเทียบกับปี 2553 จ่ายเพิ่มขึ้น 70.2
ล้านบาท หรือเพิ่มขึ้นร้อยละ 25.70

บริษัท มีนโยบายจ่ายเงินปันผล ไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย โดยการจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

2. ฐานะการเงิน

สินทรัพย์

ณ วันที่ 31 ธันวาคม 2554 สินทรัพย์มีมูลค่ารวมทั้งสิ้น 4,320.19 ล้านบาท เพิ่มขึ้นจากปี 2553
จำนวน 555.13 ล้านบาท หรือเพิ่มขึ้นร้อยละ 14.74
ประกอบด้วยสินทรัพย์หมุนเวียนและสินทรัพย์ไม่หมุนเวียนดังนี้

สินทรัพย์หมุนเวียน ณ วันที่ 31 ธันวาคม 2554 มีมูลค่า 1,466.96 ล้านบาท คิดเป็นร้อยละ
33.95 ของสินทรัพย์รวม เพิ่มขึ้นจากปี 2553 จำนวน 396.77 ล้านบาท หรือเพิ่มขึ้นร้อยละ
37.07 เป็นผลมาจาก การเพิ่มขึ้นของเงินสดและรายการเทียบเท่าเงินสด จำนวน 211.19
ล้านบาท หรือเพิ่มขึ้นร้อยละ 54.84 เนื่องจากยอดขายที่สูงขึ้น ในส่วนลูกหนี้การค้าและลูกหนี้อื่น
เพิ่มขึ้นจากปี 2553 จำนวน 177.55 ล้านบาท หรือเพิ่มขึ้นร้อยละ 33.40
เนื่องจากยอดขายเชื่อเพิ่มขึ้น

สินทรัพย์ไม่หมุนเวียน ณ วันที่ 31 ธันวาคม 2554 มีมูลค่า 2,853.23 ล้านบาท คิดเป็นร้อยละ
66.05 ของสินทรัพย์รวม เพิ่มขึ้นจากปี 2553 จำนวน 158.36 ล้านบาท หรือเพิ่มขึ้นร้อยละ 5.88
เนื่องจากซื้อเครื่องจักรและอุปกรณ์ เพิ่มขึ้นจำนวน 125.22 ล้านบาท หรือเพิ่มขึ้นร้อยละ 4.71
เงินจ่ายล่วงหน้าค่าซื้อสินทรัพย์ เพิ่มขึ้นจำนวน 13.67 ล้านบาท หรือเพิ่มขึ้นร้อยละ 89.06
และเงินลงทุนระยะยาวอื่น เพิ่มขึ้นจำนวน 15 ล้านบาท เนื่องจากมีการลงทุนในหุ้นสามัญ บริษัท
เพรซิเดนท์ ฟลาวมิลล์ จำกัด

สภาพคล่อง

สำหรับปีสิ้นสุด วันที่ 31 ธันวาคม 2554 บริษัทมีกระแสเงินสดสุทธิเพิ่มขึ้น จำนวน 211.19
ล้านบาท โดยมีกระแสเงินสดจากกิจกรรมดำเนินงาน 1,138.91 ล้านบาท
สาเหตุมาจากกำไรจากการดำเนินงานที่เป็นเงินสด 1,338.36 ล้านบาท
ขณะที่กระแสเงินสดใช้ไปในกิจกรรมลงทุน 534.79 ล้านบาท
เนื่องจากการซื้อเครื่องจักรใหม่เพิ่มเพื่อติดตั้งที่โรงงานบางชัน
และกระแสเงินสดใช้ไปในกิจกรรมจัดหาเงิน 392.93 ล้านบาท จากการจ่ายเงินปันผล 343.35
ล้านบาท และจ่ายหนี้สินตามสัญญาเช่าการเงิน ในการซื้อรถยนต์เพื่อจัดส่งสินค้า
โดยการทำLeasing จำนวน 52.18 ล้านบาท

อัตราส่วนสภาพคล่อง บริษัทมีอัตราส่วนสภาพคล่องอยู่ในระดับที่ดีมาตลอด มีอัตราส่วนสภาพคล่อง
1.60 เท่า อัตราส่วนสภาพคล่องหมุนเร็ว 1.42 เท่า และอัตราส่วนสภาพคล่องกระแสเงินสด
1.29 เท่า สำหรับระยะเวลาขายสินค้า อยู่ที่ 1 วัน ระยะเวลาเก็บหนี้เฉลี่ยอยู่ที่ 40 วัน
และระยะเวลาชำระหนี้เฉลี่ย 49 วัน ทำให้บริษัทมีรอบหมุนเวียนเงินสด (Cash Cycle ) 8 วัน

แหล่งที่มาของเงินทุน

 หนี้สินรวม

ณ วันที่ 31 ธันวาคม 2554 มีหนี้สินรวม จำนวน 1,158.93 ล้านบาท คิดเป็นร้อยละ 26.82
ของหนี้สินและส่วนของผู้ถือหุ้น เพิ่มขึ้นจากปี 2553 จำนวน 105.98 ล้านบาท หรือเพิ่มขึ้นร้อยละ
10.07 โดยส่วนใหญ่เป็นเจ้าหนี้การค้าและ เจ้าหนี้อื่นซึ่งมาจากการซื้อวัตถุดิบและวัสดุหีบห่อ
หนี้สินหมุนเวียนอื่นเพิ่มขึ้น 29.59 ล้านบาท มาจากค่าใช้จ่ายในการดำเนินงานค้างจ่ายต่าง ๆ
หนี้สินไม่หมุนเวียนเพิ่มขึ้น 43.09 ล้านบาท มีผลมาจากหนี้สินตามสัญญาเช่าการเงิน (Leasing )
ส่วนที่เกิน 1 ปีที่เพิ่มขึ้น และสำรองผลประโยชน์ระยะยาวของพนักงาน 33.98 ล้านบาท

 

 ส่วนของผู้ถือหุ้น

 ณ วันที่ 31 ธันวาคม 2554 ส่วนของผู้ถือหุ้นมีจำนวน 3,161.26 ล้านบาท คิดเป็นร้อยละ 73.18 ของหนี้สินและส่วนของผู้ถือหุ้น เพิ่มขึ้นจากปี 2553 จำนวน 449.15 ล้านบาท เนื่องมาจากผลประกอบการของบริษัท มีกำไรสุทธิ 824.09 ล้านบาท จ่ายเงินปันผล 343.35 ล้านบาท และรับรู้ส่วนแบ่งกำไรจากเงินลงทุนในการร่วมค้า จำนวน 6.06 ล้านบาท ทำให้มีมูลค่าตามบัญชี ปี 2554 และปี 2553 เท่ากับ 7.03 บาทต่อหุ้น และ 6.03 บาทต่อหุ้น ตามลำดับ และเมื่อวันที่ 12 พฤษภาคม 2554 บริษัทได้จดทะเบียนเปลี่ยนแปลงมูลค่าหุ้นสามัญที่ตราไว้กับกระทรวงพาณิชย์จากเดิมมูลค่าหุ้นละ 10 บาท เป็นมูลค่าหุ้นละ 1 บาท โดยจำนวนหุ้นสามัญเพิ่มจาก 45 ล้านหุ้น เป็นจำนวน 450 ล้านหุ้น

 ความเหมาะสมของโครงสร้างเงินทุน

อัตราส่วนของหนี้สินต่อส่วนของผู้ถือหุ้น 0.37 เท่า ซึ่งอยู่ในระดับต่ำ
อัตราส่วนความสามารถในการชำระดอกเบี้ย 108.89 เท่า
แสดงว่าบริษัทมีกำไรจากการดำเนินงานเพียงพอที่จะชำระดอกเบี้ย
ซึ่งแสดงให้เห็นถึงเสถียรภาพของโครงสร้างเงินทุนของบริษัทและความสามารถในการชำระหนี้ของบริษัท

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

- ผู้สอบบัญชีของบริษัท ในปี 2554 มีจำนวนเงินรวม 832,000 บาท

(2) ค่าบริการอื่น (non-audit-fee)

บริษัทจ่ายค่าตอบแทนของงานบริการอื่น ในปี 2554 ประกอบด้วย

 - ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท มีจำนวนเงินรวม 20,000 บาท

 - ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย สำนักงาน

 คณะกรรมการส่งเสริมการลงทุน รวม 3 บัตร ๆ ละ 88,000 บาท เป็นจำนวนเงินรวม 264,000 บาท